Platformê Cinîyan ê Dêrsimî bi eşkerayîyêke programê xo yê 8ê Adare Roja Cinîyan ê Kedkeran ê Dinya eşkera kerd û semedê tewrbîyayîşî veng da.
Eşkerayîya ke banê KESKî de ameye dayene pabesteyê platformî û xeylêk temsîlkarê partîyanê sîyasîyan û dezgehan tewrê ci bîyî. Hemsereka HDPyî ya Dêrsimî Nurşate Yeşîl ke eşkerayîye de qisey vat ma na roje Gulîstane Doku û heme cinîyan ê ke ameyî vînkerdene rê dîyarî kenê. Eşkerayîye de bale ameye antene hêrişê vera cinîyan her tim zêdîyenê û ame vatene ke ê do vera şîdetê camêrd-dewlete çirey çok nêde û xoverdayîşê xo gird bikerê.
Programê 8ê Adere yê cinîyan ê Dêrsimî yo ke do 27ê sibate de Pirdê Dînarî yo ke cigêrayîşê Gulîstane Doku dewam kenê de bêro destpêkerdene wina yo:
27ê sibate: Verê Unîversîte ra saete 12:30 de ver bi Pirdê Dînarî rayraşîyayîş û eşkerayîya çapemenîye.
28ê sibate: PTT ra do saete 11:00 de cinîyan ê tepişteyan rê kartî bêrê şawitene,
5ê adare: Dewan de co cinîyî bêrê zîyaretkerdene, ca Kuçeyê Sanatî, saete 10:00
6ê sibate: Zîyaretkerdişê cinîyan ê xebatkaran, ca Kuçeyê Sanatî,  saete 12:00. Têhetameyîşê Cinîyan  ê Gazîkî, saete 14:39.
7ê adare: Qiseykerdiş, ca Dad. saete 14:00.
8ê adare: Têhetameyîşê Cinîyan, ca Kuçeyê Sanatî, saete 12:00.
